b"\n_START_ARTICLE_\nWilliam Hallowes Miller\n_START_SECTION_\n\xc5\xbdivljenje\n_START_PARAGRAPH_\nMiller je bil rojen leta 1801 v Velindreju blizu Llandoveryja v grofiji Carmarthenshire v jugozahodnem Walesu. \xc5\xa0olal se je na St John's College v Cambridgeu, kjer je leta 1826 diplomiral kot peti \xc5\xa1tudent, ki je dobil prvo nagrado na izpitu iz matematike. Leta 1829 je postal \xc4\x8dlan u\xc4\x8diteljskega zbora. Naslednjih nekaj let je pou\xc4\x8deval in objavil razpravo o hidrostatiki in hidrodinamiki._NEWLINE_Posebno pozornost je posve\xc4\x8dal kristalografiji. Leta 1832 je po odstopu William Whewella napredoval v profesorja mineralogoje in na tem polo\xc5\xbeaju ostal do leta 1870. Millerjevo glavni delo A Treatise on Crystallography (Kristalografija) je bilo objavljeno leta 1839. Leta 1838 je bil izvoljen za \xc4\x8dlana Kraljeve dru\xc5\xbebe._NEWLINE_Leta 1843 je sodeloval v komisiji, ki je nadzorovala izdelavo novih standardov za dol\xc5\xbeino in maso. Leta 1852 je uredil novo izdajo Elementary Introduction to Mineralogy (Uvod v Mineralogijio) H.J. Brookeja._NEWLINE_Po njem se imenujejo Millerjevi indeksi, metoda ozna\xc4\x8devanja kristalografskih smeri in ravnin, ki jo je opisal leta 1839, in mineral millerit (nikljev sulfid (NiS))._NEWLINE_Umrl je leta 1880 v Cambridgeju, Anglija."